পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
২০১৭-১৮ উত্তর কোরিয়া সংকট
জাপান সাগরের দিকে চারটি ক্ষেপণাস্ত্র নিক্ষেপের এক মাসের মাথায় উত্তর কোরিয়া ৫ এপ্রিল সিনপো বন্দর থেকে জাপান সাগরে মাঝারি পাল্লার ক্ষেপণাস্ত্র পরীক্ষা চালায়। উত্তেজনা আরও ঘনীভূত হয় যখন মার্কিন রাষ্ট্রপতি ডোনাল্ড ট্রাম্প বলেন, উত্তর কোরিয়া থেকে পারমাণবিক হুমকি মোকাবেলা করার জন্য মার্কিন যুক্তরাষ্ট্র এককভাবে প্রস্তুত। ৯ই এপ্রিল, মার্কিন নৌবাহিনী ঘোষণা দেয়, তারা ইউএসএস কার্ল ভিনসন সুপারক্যারিয়ারের নেতৃত্বে পশ্চিম প্রশান্ত মহাসাগরীয় অঞ্চলে একটি নৌ-হানাদার দল পাঠাচ্ছে (৮ এপ্রিল সিঙ্গাপুর থেকে যাত্রার পর উত্তর দিকে জাহাজ ভাসিয়ে পশ্চিম প্রশান্ত মহাসাগরীয় স্টেশনে রিপোর্ট করার জন্য)। কিন্তু মার্কিন প্রশাসনের অভ্যন্তরীণ ভুল যোগাযোগ ব্যবস্থার জন্য প্রতীয়মান হয়, এই নৌ-দল কোরিয়ান উপদ্বীপের উদ্দেশ্যে যাত্রা করছে। কয়েকদিন পরেই মার্কিন সরকার এই খবরটি প্রত্যাহার করে নেয়।